b'\n_START_ARTICLE_\nUrban Lesjak\n_START_SECTION_\nZa\xc4\x8detki\n_START_PARAGRAPH_\nRokometni vratar Urban Lesjak se je prvi\xc4\x8d s \xc5\xa1portom za\xc4\x8del ukvarjati pri sedmih letih. Prve korake je naredil v rokometni \xc5\xa1oli Toneta Gor\xc5\xa1i\xc4\x8da, kjer je pre\xc5\xbeivel tri leta, potem pa se je v sezoni 2000-01 preselil v Rokometni klub Celje Pivovarna La\xc5\xa1ko, s katerim so povezani vsi uspehi na njegovi dosedanji \xc5\xa1portni poti.\n_START_SECTION_\n\xc4\x8clani, Celje\n_START_PARAGRAPH_\nV \xc4\x8dlanski celjski postavi brani od leta 2010. Tedaj si je vratarske zadol\xc5\xbeitve delil s prvim vratarjem Aljo\xc5\xa1o Rezarjem. V sezoni 2011-12 je v Pokalu pokalnih zmagovalcev dosegel tudi en zadetek. Od leta 2015, ko je Celje zapustil Matev\xc5\xbe Skok je glavni vratar ekipe.\n_START_SECTION_\nMladinci\n_START_PARAGRAPH_\nLeta 2010 je bil v postavi mladinske ekipe v starostni kategoriji do 20 let (letnik 1990 in mlaj\xc5\xa1i), ki je na Mladinskem evropskem prvenstvu zasedla tretje mesto in osvojila bronasto medaljo.\n_START_SECTION_\n\xc4\x8clani\n_START_PARAGRAPH_\nZa \xc4\x8dlansko selekcijo Slovenije je prvi\xc4\x8d branil v letu 2012 na tekmi priti Al\xc5\xbeiriji. Potem je nastopil tudi na olimpijskih igrah leta 2016 v Riu.\n_START_SECTION_\nZasebno\n_START_PARAGRAPH_\nMaturiral je na Srednji \xc5\xa1oli za strojni\xc5\xa1tvo, mehatroniko in medije v Celju.'